కన్నెగంటి బ్రహ్మానందం
బ్రహ్మానందాన్ని మొట్టమొదటి సారిగా మూవీ కెమెరా ముందు మేకప్ వేసి నిలబెట్టినవ్యక్తి దర్శకుడు వేజళ్ల సత్యనారాయణ. నరేశ్ కథానాయకుడిగా నటించిన శ్రీ తాతావతారం అనే చిత్రంలో కథానాయకుడి నలుగురు స్నేహితులలో ఒకడిగా నటించాడు. విశేషం ఏమిటంటే తన పుట్టినరోజు ఫిబ్రవరి 1 వ తేదీన ఆ సినిమాలో తొలి వేషం వేశాడు. 1985లో హైదరాబాద్ వెస్లీ కాలేజీలో మధ్యాహ్నం పన్నెండు గంటలకు హీరో నరేశ్‌తో తీసిన తొలి షాట్ బ్రహ్మానందం నటజీవితానికి శ్రీకారం చుట్టింది. ఈ చిత్రంతో నటించడం ప్రారంభించినా, తొలిసారి విడుదలయిన చిత్రం మాత్రం జంధ్యాల దర్శకత్వంలో వచ్చిన అహ! నా పెళ్ళంట!.
బుర్రా విజయదుర్గ
విజయదుర్గ 11 సంవత్సరాల వయసులోనే నాటకాలలో నటించడం ప్రారంభించారు. 1977లో గాలివాన అనే సాంఘీక నాటకంలో మొదటిసారిగా నటించారు. మోతుకూరి జాక్సన్ రచించిన దేవాలయం, నటనాలయం నాటకాలు, మండువా లోగిలి వంటి నాటకాలలో నటించారు. షణ్ముఖ నాట్యమండలి, శ్రీ సాయిబాబా నాట్యమండలి, శ్రీ కనకదుర్గ విజయసాయి నాట్యమండలి వారి సంస్థల నాటక ప్రదర్శనలలో నటించారు. రేడియో, దూరదర్శన్ లలో కూడా చేశారు. వీరి కుమార్తె అమృతవర్షిణి కూడా రంగస్థలంపై నటిగా రాణిస్తున్నారు.